CELEX: 32005D0403
Language: lt
Date: 1116979200000
Title: 2005/403/EB: 2005 m. gegužės 25 d. Komisijos sprendimas, nustatantis stogų ir stogo dangų išorinių priešgaisrinių savybių klases tam tikriems statybos produktams, nurodytiems Tarybos direktyvoje 89/106/EB (pranešta dokumentu Nr. C(2005) 1501)  (Tekstas svarbus EEE)

28.5.2005   
            
            
               LT
            
            
               Europos Sąjungos oficialusis leidinys
            
            
               L 135/37
            
         KOMISIJOS SPRENDIMAS
   2005 m. gegužės 25 d.
   nustatantis stogų ir stogo dangų išorinių priešgaisrinių savybių klases tam tikriems statybos produktams, nurodytiems Tarybos direktyvoje 89/106/EB
   (pranešta dokumentu Nr. C(2005) 1501)
   (Tekstas svarbus EEE)
   (2005/403/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalį,
   kadangi:
   
               (1)
            
            
               Direktyva 89/106/EEB numato, kad, siekiant atsižvelgti į skirtingus nacionalinių, regioninių ar vietinių statybų darbų apsaugos lygius, gali tekti aiškinamuosiuose dokumentuose sukurti klases, atitinkančias produktų savybes kiekvieno esminio reikalavimo atžvilgiu. Šie dokumentai buvo paskelbti Komisijos komunikatu dėl Tarybos direktyvos 89/106/EEB aiškinamųjų dokumentų (2).
            
         
               (2)
            
            
               Aiškinamajame dokumente Nr. 2 yra išvardytos keletas tarpusavyje susijusių priemonių dėl esminių saugos reikalavimų gaisro atveju, kuriomis apibrėžiama valstybėse narėse skirtingai kuriama gaisrinės saugos strategija.
            
         
               (3)
            
            
               Aiškinamasis dokumentas Nr. 2 nurodo reikalavimus statybos produktams, kurie skirti stogams, neapsaugotiems nuo išorinio gaisro.
            
         
               (4)
            
            
               Radus suderintą sprendimą, klasių sistema buvo patvirtinta 2001 m. rugpjūčio 21 d. Komisijos sprendimu 2001/671/EB, įgyvendinančiu Tarybos direktyvą 89/106/EEB dėl stogų ir stogo dangų reakcijos į išorinį gaisrą klasifikacijos (3).
            
         
               (5)
            
            
               Tam tikriems plastizoliu dengtiems plieniniams stogo dangos lakštams turi būti naudojama Sprendime 2001/671/EB nustatyta klasifikacija.
            
         
               (6)
            
            
               Daugelio statybos produktų ir (arba) medžiagų reakcija į išorinį gaisrą pagal Sprendime 2001/671/EB pateiktą klasifikaciją yra gerai išnagrinėta ir pakankamai gerai žinoma valstybių narių priešgaisrinės apsaugos institucijoms, todėl jos nereikalauja šios konkrečios atsparumo savybės bandymų.
            
         
               (7)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai ir (arba) medžiagos, atitinkančios visus reakcijos savybės „reakcija į išorinį gaisrą“ reikalavimus ir kurioms nereikalingi papildomi bandymai, yra nurodytos priede.
   2 straipsnis
   Konkrečios klasės, į kurias turi būti skirstomi skirtingi statybos produktai ir (arba) medžiagos pagal reakcijos į išorinį gaisrą klasifikaciją, patvirtintą Sprendimu 2001/671/EB, yra nurodytos šio sprendimo priede.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. gegužės 25 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 62, 1994 2 28, p. 1.
   
      (3)  OL L 235, 2001 9 4, p. 20.
   
      PRIEDAS
      Šiame priede nurodytose lentelėse išvardijami statybos produktai ir (arba) medžiagos, atitinkančios visus reakcijos savybės „reakcijos į išorinį gaisrą“ reikalavimus ir kurioms nereikalingi bandymai.
      Lentelė
      Plastizoliu padengtų plieninių stogo dangos lakštų reakcijos į išorinį gaisrą klasės
      
                  Produktas
               
               
                  Klasė (1)
                  
               
            
                  
                     Plastizoliu padengti plieniniai stogo dangos lakštai kaip nurodyta toliau ir jei jie yra vientiso sluoksnio ar pastatytos stogų sistemos dalis, kaip išsamiau nurodyta toliau
               
               
                  BROOF (t1)
                  BROOF (t2)
                  BROOF (t3)
               
            
                  
                     Stogo dangos lakštai, atitinkantys EN 14782 ir EN 14783, susidedantys iš profiliuotų plieno lakštų, plokščių plieno lakštų ar padengtų, galvanizuotų ritinio plokščių arba cinko ir aliuminio lydiniu padengto plieno, kurio metalo storis ≥ 0,40 mm ir kurio išorinė (lauko) pusė padengta organine danga, o kita (vidinė) pusė nebūtinai padengta organine danga. Išorinį padengimą sudaro užlieti plastizolio dažai, kurių maksimalus nominalus sausos dangos storis yra 0,200 mm, kurių PCS nėra didesnis nei 8,0 MJ/m2, o maksimali sausa masė yra 330 g/m2. Kitos pusės organinės dangos (jei tokia yra) PCS nėra didesnis už 4,0 MJ/m2 o maksimali sausa masė nėra didesnė kaip 200 g/m2.
                  
                     Vieno sluoksnio stogų sistemos, kurias sudaro viena danga dengtas neizoliuotas stogas, pritvirtintas prie laikančios struktūros (vientisi ar atskiri laikantys bėgiai), kurių reakcijos į ugnį klasė yra A2-s1, d0 arba geresnė.
                  
                     Pastatytos stogų sistemos, kurių plastizoliu dengti plieno stogo dangos lakštai suformuoja statinio, kurio laikančios struktūros reakcijos į ugnį klasė yra A2-s1, d0 arba geresnė, išorinį sluoksnį, ir kuriame iš karto po plastizoliu dengto plieno lakštu yra izoliacijos sluoksnis, kurio reakcijos į ugnį klasė yra A2-s1, d0 arba geresnė. Šią izoliaciją sudaro neaptaisyta mineralinė vata, atitinkanti EN 13162 standartą ir yra stiklo pluošto audinys, kurio minimalus tankis yra 10 kg/m3 (maksimalus nominalus dervų kiekis 5 % svorio), o storis ≥ 80 mm, arba akmens vata, kurios minimalus tankis yra 25 kg/m3 (maksimalus nominalus dervų kiekis 3,5 % svorio), o storis ≥ 80 mm.
                  
                     Sujungimo vietos. Jei viršūnės lakštuose yra sujungimo vietos, jos turi būti tokios:
                  
                              —
                           
                           
                              Trapecijos formos profiliuotas lakštas – šoninėje užlaidoje turi būti užleidimas bent per vieną briauną, o galinės užlaidos turi būti ne mažesnės kaip 100 mm.
                           
                        
                              —
                           
                           
                              Sinusoidės formos gofruotas lakštas – šoninėje užlaidoje turi būti užleidimas bent per 1,5 raukšlės, o galinės užlaidos turi būti ne mažesnės kaip 100 mm.
                           
                        
                              —
                           
                           
                              Plokšti lakštai/plokštės – šoninės ir galinės užlaidos turi būti ne mažesnės kaip 100 mm.
                           
                        
                              —
                           
                           
                              Stačios sujungtos sistemos – šoninės užlaidos sujungimo sistemoje turi būti vertikalus status užleistas arba užgaubtas sujungimas, kurio pakanka užtikrinti glaudų vientisą ryšį tarp lakštų, kuris nepraleidžia vandens ir, kur tinka, kurio galinė užlaida yra užleista ne mažiau kaip 100 mm.
                           
                        
                     Sandarikliai yra sudaryti iš butilo mastikos arba panašios medžiagos, kurios nominalus tankis yra 1 500–1 700 kg/m3, kuria sujungimo vietos užlaida yra padengta apie 45 g/m tankio ištisiniu sluoksniu.
                  
                     Tvirtinimai. Stogo dangos lakštai tvirtinami prie laikančios konstrukcijos naudojant mechaninius tvirtinimus, kurie yra pakankami, kad stogo konstrukcija su papildomais metaliniais mechaniniais tvirtinimais išlaikytų struktūrinį stabilumą, ir kad tvirtinimais būtų užtikrintas glaudus vientisas ryšys tarp lakštų. Konstrukcijos sujungimo vietos turi nepraleisti vandens.
               
            
         (1)  Reakcijos į išorinį gaisrą klasė, kaip nurodyta Sprendimo 2001/671/EB priedo lentelėje.